दूसरी बात, सेना में ‘कमीशंड’ अधिकारियों की जो ‘मानसिकता’ होती है, वह एन.सी.ओ. या जे.सी.ओ. के प्रति कुछ वैसी ही होती है, जैसी कि ‘ब्रिटिश’ अधिकारियों की ‘इण्डियन’ जवानों के प्रति हुआ करती थी। जो एन.सी.ओ. या जे.सी.ओ. सेना में अपनी योग्यता के बल पर अधिकारी बनते हैं, उन्हें अधिकारियों के मेस में या आवास में “दूसरे दर्जे” के अधिकारी के रुप में व्यवहार प्राप्त होता है। बेशक, विजय कुमार यह जानते होंगे और निकट भविष्य में एक छोटी-सी खबर आये कि उन्होंने सेना छोड़ दी है, तो हमें आश्चर्य नहीं करना चाहिए। (काश, आजादी के बाद ‘आजाद हिन्द फौज’ के सैनिकों को भारतीय सेना में शामिल करते हुए इसका “भारतीयकरण” कर दिया गया होता!)